Te Basse Furlane al è un puest dulà che si lavore la tiere e si fâs un servizi sociâl. E je la Fatorie Sociâl Volpares, che si cjate tal teritori dal Comun di Palaçûl: un progjet di solidarietât metût adun di un trop di sogjets, a tacâ de A.S.S. 5 “Basse Furlane” e dal Consorzi di Cooperativis Sociâls “Il Mosaico”.
Ce che e je e ce che e fâs la ‘Fatorie Sociâl’ al ven contât ta chest articul, jessût su Il Fatto Quotidiano un mês indaûr, e alc in cont di cheste iniziative si lu cjate ancje su La Patrie dal Friûl.
Une ocasion par cognossi plui di dongje il progjet, almancul par cui che al è in Friûl, e je la Fieste di fin Istât che si fâs domenie ai 22 di Setembar, dilun vie pe zornade. Cemût che si lei chi disore e ancje achì, si tache a 11 di buinore e si va indenant tal dopodimisdì cu la presentazion dal numar gnûf de riviste La Patrie dal Friûl e cuntun conciert di FLK e Lino Straulino.
Informazion in cont de fieste e dal progjet si cjatin ancje achì.
fur_Latn fur_Latn fur_Latn fur_Latn